fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi wuu en fi fi fi en en fi fi fi fi en fi nb fi en fi fi ceb fi fi fi fi fr fi fi fi fi fi fi fi fi uz fi fi fi fi en fi fi fi pl fi fi nb fi fi fi it fi fi fi fi fi fi fi fi fi vo fi fi fi fr fi fi fi fi fi nb fi fi fi fi fi fi fi nb fi fi fi fi fi fi fi en fi fi fi fi fr fi fi fi fi fi fi fi fr fi fi fi fi en fi fi it fi fi en en fi fi fi fi fi fi nb fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi nb fi fi fi fi nb fi fi fi fi pl fi fi fi fi fi fi nb fi en fi fi fi fi fi fi fi fi fi fi fi fi fi fi fi es es en es fi fi
Aihe: Onko tämä nyt niin vakavaa?!? - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias Rantala
Esillä 25 viestiä, 1 - 25 (kaikkiaan 57)
21.3.2009 14:06:00 #181200 Ilmoita asiaton viesti
Olen tässä hymyhuulin lueskellu teidän ’sääntörappaajien’ viestejä. Minkä takia teistä saa sen kuvan , että teillä on jatkuva tarve ja stressi puuttua muidenkin kuin itsensä tekemisiin. Luulisi aikuisten ihmisten osaavan tehdä muutakin kuin kyttäävän ja arvostelevan muiden tekemisiä. Pikkuisen pilkettä silmään, jos saan pyytää ja huumormieltä niin, ette pääse pilaamaan kesän tullessa kuin omat pelinne. Sen lisäksi kannattaisi keskittyä varmaan enemmät siihen palloon osumiseen kuin helvetilliseen sääntöjen pohtimiseen niin se pelikin varmasti olisi mukavampaa ja kulkisi paremmin. Toivottavasti en törmää teihin omilla kierroksillani. Pelataan ja nautitaan ja etenkin annetaan ainakin muiden nauttia, jos ei itse siihen kykene.
21.3.2009 16:50:00 #291345 Ilmoita asiaton viesti
Ketjun avaaja on tarkkaillut muiden kirjoituksia ja arvostelee heitä.
Nyt hän paheksuu niitä jotka kyttäävät ja arvostelevat muita.
Loistava analyyttis-freudilainen keskustelunavaus, ja vielä ihan ensimmäisessä postauksessa palstalle 🙂
Säännöt kannattaa osata jos pelkästään sen takia, että niillä säästää monta kertaa lyönnin tai jopa kaksi tai joka DQ:n.
Miksi tuota helvetin huumoria pitää aina sotkea joka paikkaan? Ainako pitäs olla mukavaa ja hymyillä ja olla niin jees jees miestä?
Sääntötuntemus siis heikentää lyöntitekniikkaa, vie huumorintajun ja vaikuttaa negatiivisesti kilpailumenestykseen ja sosiaalisiin taitoihin.
Missä vaiheessa nämä haitalliset vaikutukset alkavat tuntua? Riittääkö se, että on joskus käynyt sääntökurssin, vain näkeekö päälle vasta sen, kun perusasiat ovat hallussa?Sekoaako lyönti ja pelistä rentous, jos vahingossa pelaa pari reikää sääntöjen mukaisesti? Riittääkö vastalääkkeeksi, jos vähän potkii palloa metsässä, vai pitääkö käydä hakemassa klubilta ylimääräisiä mailoja, että pelikaverit lopettaa mykkäkoulun?
Pitäisikö tätä ketjua jatkaa valmennuspuolella, vaikka Ilosen ja Blomqvistin valmennusketjussa? Onko menestymättömyyden takana liiallinen sääntötuntemus, ja kuka on se sääntövalmennusguru, jota tästä kaikestä pitää syyttää?
On – ja haudan vakavaa onkin. Ei vaitiskaan, ei tämä ole niin vakavaa, mutta minäkään en ymmärrä (ihmetteleekö tuota kukaan?) miksi säännöistä ei voisi täällä keskustelua käydä. Keskustelun laajuus jo osoittaa, että eivät ne säännöt niin simppeleitä olekaan kuin ensimmäisellä lukukerralla voisi kuvitella.
Esimerkiksi jääkiekkopallon pelaajat ja valmentajat ja muut Kalervokummolat jos lukisivat jääkiekon säännöt, huomaisivat, että ihan oikeasti jääkiekossa ei saa lyödä ketään nyrkillä päähän. Ihan oikeasti.
Golfissakin nyrkillä päähän lyömisen kielletyksi tietää (paitsi kuvainnollisesti täällä keskustelupalstalla)
21.3.2009 19:56:00 #291349 Ilmoita asiaton viesti
Miksi yleensä ollenkaan aloittaa jonkin harrastuksen, kuten golfin, eikä vaivaudu opettelemaan sen keskeisiä asioita kuten säännöt.
Olishan se mielenkiintoista, jos joku tulisi salibandypeliin ja pelaisi amerikkalaisen jalkapallon säännöillä sekä moittisi niitä jotka osaavat salibandyn säännöt.
21.3.2009 21:23:00 #291350 Ilmoita asiaton viesti
Mikäs sun lemppari pokemon on ,mun on Charmander.
21.3.2009 22:15:00 #291351 Ilmoita asiaton viesti
Tämän pokemonin mielestä siis huijaaminen on ihan jees, kunhan kaikilla on mukavaa. Tai edes itsellä.
Mielenkiintoista. Ethän tule ikinä mukaan mihinkään kilpailuun, jossa on golfin pelaajia?
21.3.2009 22:50:00 #291352 Ilmoita asiaton viesti
KL kirjoitti: (21.3.2009 20:15:28)
Tämän pokemonin mielestä siis huijaaminen on ihan jees, kunhan kaikilla on mukavaa. Tai edes itsellä.
Mielenkiintoista. Ethän tule ikinä mukaan mihinkään kilpailuun, jossa on golfin pelaajia?
Enpä löydä hakemallakaan alkuperäisestä viestistä kehoitusta huijaamiseen, vai löydätkö sinä arvon sääntöexpertti KL ??
21.3.2009 23:29:00 #291353 Ilmoita asiaton viesti
Huumekauppiaatkin sanovat aina, että hei ota rennosti ja nauti elämästä, ei se nyt niin iso juttu ole, kaikki tosi rennot ja coolit kaverit tekee sitä jo, vain huumorintajuttomat niuhottajat yrittää puuttua asioihin, jotka ei niille kuulu.
Onkohan maailmassa mitään muuta yhtä ilotonta, tylsää ja puuduttavaa pakkoraatamista kuin golf, sääntöjen mukaan pelattuna?
21.3.2009 23:56:00 #291354 Ilmoita asiaton viesti
No onhan se Golf vakavaa, jos niin haluaa ottaa. Minun mielestäni tärkeämpää kuin pilkun tärkeiden sääntöjen tuntemus tavalliselle ’tuupparille’ on etiketin hallinta ja turvallisuus kentällä, koska se kohdistuu kanssapelaajiin ja ulkopuolisiin kulkijoihin. Kilpailuita koskien käydyt sääntökeskustelut varmaan ovat hyödyllisiä monille.
Anteeksi nyt vaan ’vakiokirjoittajat’ Kehä III sisäpuolelta, kun taas vaivauduin ottamaan kantaa. Meillä Turun puolessa pelataan ja nautitaan kesästä ja golfista.
21.3.2009 23:58:00 #291355 Ilmoita asiaton viesti
Mielenkiintoisia stereotypioita puolin ja toisin.
”Jos sääntödetaljit kiinnostavat, olet nipottava natsi”
”Jos et tiedä (eikä kiinnostakaan) pitääkö pallosi asettaa vai dropata sen jälkeen kun vompatti nielee sen ja oksentaa lähemmäs lippua, seuraa siitä automaattisesti ettet pysty pelamaan kierrosta sääntöjen mukaan”.
22.3.2009 00:10:00 #291356 Ilmoita asiaton viesti
poa supina kirjoitti: (21.3.2009 20:50:47)
KL kirjoitti: (21.3.2009 20:15:28)
Tämän pokemonin mielestä siis huijaaminen on ihan jees, kunhan kaikilla on mukavaa. Tai edes itsellä.
Mielenkiintoista. Ethän tule ikinä mukaan mihinkään kilpailuun, jossa on golfin pelaajia?
Enpä löydä hakemallakaan alkuperäisestä viestistä kehoitusta huijaamiseen, vai löydätkö sinä arvon sääntöexpertti KL ??
Ajattelitkos sinä, että se huijari ihan itse paljastaa itsensä? Eikös tuo viittaus toisten kyttäämiseen juuri viittaa siihen, että ketjun aloittajan mielestä ei pidä puuttua toisten tekemisiin? Toisin sanoen, jos näkee jonkun toimivan väärin, niin antaa mennä vaan? Koska kyttäämistähän se on, jos yhtään seuraa mitä kanssapelaajat tekevät, eikös?
22.3.2009 00:22:00 #291357 Ilmoita asiaton viesti
kisi kirjoitti: (21.3.2009 21:56:28)
No onhan se Golf vakavaa, jos niin haluaa ottaa. Minun mielestäni tärkeämpää kuin pilkun tärkeiden sääntöjen tuntemus tavalliselle ’tuupparille’ on etiketin hallinta ja turvallisuus kentällä, koska se kohdistuu kanssapelaajiin ja ulkopuolisiin kulkijoihin. Kilpailuita koskien käydyt sääntökeskustelut varmaan ovat hyödyllisiä monille.
Anteeksi nyt vaan ’vakiokirjoittajat’ Kehä III sisäpuolelta, kun taas vaivauduin ottamaan kantaa. Meillä Turun puolessa pelataan ja nautitaan kesästä ja golfista.
Muttei noudateta sääntöjä, vai?
Ovatko pelistä nauttiminen ja sääntöjen mukaan pelaaminen jotenkin toisensa pois sulkevia asioita? Niin no, onhan se paljon kivempaa, kun pallon voi siirtää pois sieltä huonosta paikasta, johon se ihan käsittämättömän hyvän lyönnin jälkeen ihan käsittämättömän huonon tuurin takia päätyi, kuin hyväksyä golfin luonne ja ottaa itselle sääntöjen mukainen rangaistus omasta huonosta suorituksesta, tai vaikka huonosta tuurista johtuen, ihan sama.
Minusta henkilö, joka ei pyri pelaamaan sääntöjen mukaan, ei ole ymmärtänyt golfin luonnetta lainkaan.
22.3.2009 00:58:00 #291358 Ilmoita asiaton viesti
KL kirjoitti: (21.3.2009 22:22:38)
Minusta henkilö, joka ei pyri pelaamaan sääntöjen mukaan, ei ole ymmärtänyt golfin luonnetta lainkaan.
Se on juuri noin. Pitää ymmärtää, että golf ei ole mitenkään oikeudenmukainen laji, toisella se pallo ponnahtaa puusta väylälle ja toisella samasta puusta out’iin. Se pitää vaan ottaa jo etukäteen huomioon että näin voi tapahtua ja hyväksyä se. Mikäli ryhtyy auttamaan onneaan sääntöjen noudattamattomuudella, niin ansaitsee ainakin minun halveksuntani (jyrkähkö ilmaus).
22.3.2009 01:38:00 #291359 Ilmoita asiaton viesti
KL kirjoitti: (21.3.2009 22:22:38)
Minusta henkilö, joka ei pyri pelaamaan sääntöjen mukaan, ei ole ymmärtänyt golfin luonnetta lainkaan.
Kuinka suuri korrelaatio on pyrkimyksen ja sääntötuntemuksen määrän välillä? Nolla sanon minä.
Ne, joiden luonteeseen kuuluu huijata, huijaavat. Tiesivät he sitten säännöistä hieman tai jokaisen dekkarin.
99% golfareista haluaa pelata rehellisesti ja sääntöjen mukaan. Aina ei osaaminen riitä oikeaan ratkaisuun mutta ei siitä saa syyllistää ketään. Tässä kohtaa nipottajat voisivat vetää hieman vähemmän hc-linjaa.
Jos asiaa vedetään hieman lähemmäs jokapäiväistä elämää niin voisi sanoa että ei tarvitse olla juristi ymmärtääkseen ettei naapurin taloa saa polttaa. Ja tosinpäin, se että naapurisi on juristi ei takaa sitä etteikö hän polttaisi taloasi.
22.3.2009 02:19:00 #291360 Ilmoita asiaton viesti
Parti kirjoitti: (21.3.2009 23:38:42)
Aina ei osaaminen riitä oikeaan ratkaisuun
Tähän täytyy lisätä että näissäkin tapauksissa pelaaja tulkitsee pääsääntöisesti itselleen epäedullisen ratkaisun.
22.3.2009 09:01:00 #291361 Ilmoita asiaton viesti
Vahan samoilla linjoilla ketjun aloittajan kanssa, luokittelu huijariksi jos et tunne sita ja sita saannon poikkeuksen poikkeusta ja deccarin tulkintaa, tuskin on golfin perimmainen ydin. Pelataan ja lyodaan palloa, nautitaan seurasta ja ulkoilmasta, eika nosteta saantotuntemusta kierroksen tarkeimmaksi asiaksi. Toki tahalliset yritykset scoorin parantamiseksi pitaa rangaista ja varsinkin etiketti taytyy osata, mutta ei nyt pilata hauskaa rundia miettimalla onko se iso kivi movable obstruction vai ei. Tuntuu myos olevan linja ammatti toureilla, tuomarit tekevat paatokset nopeasti ja sitten jatketaan pelaamista.
22.3.2009 09:53:00 #291362 Ilmoita asiaton viesti
KL kirjoitti: (21.3.2009 22:10:38)
Ajattelitkos sinä, että se huijari ihan itse paljastaa itsensä? Eikös tuo viittaus toisten kyttäämiseen juuri viittaa siihen, että ketjun aloittajan mielestä ei pidä puuttua toisten tekemisiin? Toisin sanoen, jos näkee jonkun toimivan väärin, niin antaa mennä vaan? Koska kyttäämistähän se on, jos yhtään seuraa mitä kanssapelaajat tekevät, eikös?
All that is necessary for the triumph of evil is that good men do nothing.
22.3.2009 12:14:00 #291363 Ilmoita asiaton viesti
Tourilla pelaaja kysyy, koska kysymällä selviää vähemmällä kuin arvaamalla väärin, ja tuomari antaa ratkaisun nopeasti, koska on miettinyt asiat selviksi etukäteen. Jos oikeasti kierros on pilalla jos joudut miettimään, onko iso kivi liikuteltava haitta vai ei, sinua ei toivottavasti usein sääntökysymyksillä vaivata.
expat kirjoitti: (22.3.2009 7:01:29)
Vahan samoilla linjoilla ketjun aloittajan kanssa, luokittelu huijariksi jos et tunne sita ja sita saannon poikkeuksen poikkeusta ja deccarin tulkintaa, tuskin on golfin perimmainen ydin. Pelataan ja lyodaan palloa, nautitaan seurasta ja ulkoilmasta, eika nosteta saantotuntemusta kierroksen tarkeimmaksi asiaksi. Toki tahalliset yritykset scoorin parantamiseksi pitaa rangaista ja varsinkin etiketti taytyy osata, mutta ei nyt pilata hauskaa rundia miettimalla onko se iso kivi movable obstruction vai ei. Tuntuu myos olevan linja ammatti toureilla, tuomarit tekevat paatokset nopeasti ja sitten jatketaan pelaamista.
22.3.2009 12:37:00 #291364 Ilmoita asiaton viesti
Parti kirjoitti: (21.3.2009 23:38:42)
KL kirjoitti: (21.3.2009 22:22:38)
Minusta henkilö, joka ei pyri pelaamaan sääntöjen mukaan, ei ole ymmärtänyt golfin luonnetta lainkaan.
Kuinka suuri korrelaatio on pyrkimyksen ja sääntötuntemuksen määrän välillä? Nolla sanon minä.
Ne, joiden luonteeseen kuuluu huijata, huijaavat. Tiesivät he sitten säännöistä hieman tai jokaisen dekkarin.
99% golfareista haluaa pelata rehellisesti ja sääntöjen mukaan. Aina ei osaaminen riitä oikeaan ratkaisuun mutta ei siitä saa syyllistää ketään. Tässä kohtaa nipottajat voisivat vetää hieman vähemmän hc-linjaa.
Jos asiaa vedetään hieman lähemmäs jokapäiväistä elämää niin voisi sanoa että ei tarvitse olla juristi ymmärtääkseen ettei naapurin taloa saa polttaa. Ja tosinpäin, se että naapurisi on juristi ei takaa sitä etteikö hän polttaisi taloasi.
Minun mielestäni on kolmenlaisia tapoja toimia / pelaajia:
1) halu toimia juuri niin kuin säännöt antavat mahdollisuuden
2) olla välittämättä rikkeistä, joista ei ole tietoinen, ts. ei tiedä rikkovansa sääntöjä, mutta ei myöskään ole kiinnostunut tietämään asiasta
3) rikkoa sääntöjä tieten tahtoen (= huijari)
Ei sääntötuntemuksella mitata toimintatapaa, se mitataan ihmisen sisällä. Eikä kaikkien tarvitse tuntea sääntöjä pilkulleen sen enempää kuin kaikkien pitäisi osata pelata alle parin saadakseen ylipäätään pelata. Se mitä minä peräänkuulutan, on rehellinen toiminta sen tietouden valossa, jota pelaajalla ja hänen pelikumppaneillaan sillä hetkellä on (puhutaan siis kilpailuista ja tasoituskierroksista).
En myöskään kutsuisi nipottamiseksi sitä, että puuttuu kanssapelaajan sääntörikkeisiin. Minusta siitä on tuolle kanssapelaajalle pidemmän päälle vain hyötyä, hän on kuitenkin jatkossakin vastuussa tekemisistään. Kaiken lisäksi lyöntipelin säännöt edellyttävät puuttumista. Jos katsot läpi sormiesi kanssapelaajan sääntörikkeen, sinun tulee diskata itsesi. Nipottamista on se, että hakemalla hakee mahdollisia rikkeitä, kuten vaikkapa pallon liikkumisen puoli milliä tai vastaavaa.
Sitten on tietenkin vielä keskusteltava siitä, miten itse kukin suhtautuu toisten puuttumiseen omiin tekemisiinsä. Siinä ei enää millään muotoa mitata sen paremmin sääntö- kuin etikettituntemustakaan, vaan ihmissuhdetaitoja. Asiat voi esittää niin kovin monella tavalla ja jokainen varmasti myöntää, ettei kritiikin vastaanottaminen ole aina niin kovin helppoa. Kun tuohon soppaan vielä lisätään halu menestyä meneillään olevassa kilpailussa, kaikki isonkin konfliktin ainekset ovatkin jo koossa.
On äärettömän mielenkiintoista, että säännöistä syntyy niin kovin puolesta-vastaan keskusteluja. Johtuuko se siitä, että golf on ihmisen peili? Tässä lajissa on koko ajan niin paljon aikaa ajatella, että spontaaniudesta ei juurikaan voi puhua. Tuomitaanko jalkapallon keskustelufoorumeilla kaikki ne pelaajat, jotka tieten tahtoen yrittävät vaikuttaa tuomarin päätöksiin väittämällä, että pallo meni ulos vastustajan jalasta, vaikka pelaaja varsin hyvin tietää potkaisseensa sen itse? Golfissa näitä pelaajia kutsuttaisiin huijareiksi, jalkapallossa ei. Miksi? Voisiko lajien kulttuureissa olla eroja? Jalkapallon kaltaisia pelejä on lukemattomia. Pelejä, joissa pelaajan ei tarvitse välittää sääntöjen noudattamisen valvomisesta, koska siitä huolehtii tuomari. Pelaajan ’tehtävänä’ on vedättää tuomaria niin paljon kuin vain kykenee omaksi ja joukkueensa eduksi. Onko golfin luonteen sisäistäminen joillekin niin vaikeaa siksi, että kasvamme näiden tuomarivetoisten lajien parissa?
Heitetään tähän loppuun vielä skenaario. Mitä jos jokaikinen pelaaja tuntisi säännöt kuin John Paramour tai Arto Teittinen? Mikä muuttuisi vai muuttuisiko mikään?
22.3.2009 12:38:00 #291365 Ilmoita asiaton viesti
Niin alkuperäiseen liittyen väiitäisin että koko kesän pystyy aika hyvin pelaamaan kun tietää muutamat sääntökohdat. Itse olen pelannut kahden vuoden aikana poikani kanssa
yhteensä noin reilut 500 kierrosta, jos menneitä muistelee niin neljä kertaa on tullut eteen jokin erikoistilanne, jossa olisi tarvinnut laajennettua sääntötuntemusta tai sääntökirjaan lisätulkintaa. Ne olivat:
– Pallo bunkkerin lipan alla, mutta ei hiekassa.
– Märällä greenillä kohonneen reiän reunan korjaus, joka oli puttilinjalla.
– Tiiauspaikalta näkymättömissä olevaan sähköjohtoon osuminen.
– Yhdessä kilpailussa, kaivon kansi esteessä, kun vesi oli todella alhaalla, josta periaatteessa olisi pystynyt lyömään, mutta kaivon kansi esti ettei lyönnin.
Muuten on selvinnyt kun tuntee edes kohtuuhyvin:
– Liikuteltavat ja kiinteät haitat
– Tilapäisen veden säännöt
– Pelaamattoman paikan säännöt
– Pallo katoamiseen ja liikkumiseen liittyvät säännöt.
– Periaate, että pallo pelataan niinkuin makaa
– varapallo, korvaava pallo, uusi pallo
– paikallissäännöt, yleensä noin yksi A4
Noi kun osaa niin tuskin niitä nipottajia kovin usein eteen sattuu, hyvä jos kerran kesässä. Jos noita ei vaivaudu opettelemaan, vaan noiden kohdalla törmää nipottajiin niin voi puolestani aivan hyvin lopettaa golfin peluun, koska se ei ole golfia. Jos haluaa jatkaa niin menköön rangelle lätkimään palloja, siellä ei tule ongelmia.
22.3.2009 12:47:00 #291366 Ilmoita asiaton viesti
Tuli tässä muuten mieleen yksi tapaus menneiltä vuosilta, joka aika hyvin kuvaa mielestäni melko onnistunutta tapaa puuttua toisen tekemisiin.
Pelattiin Luukissa seuran mestiksiä ja palloni oli bunkkerissa. Kumarruin poimimaan kiven ja heitin sen pois bunkkerista. Yksi kanssapelaajistani kysyi: ’Olikos se kivi, jonka heitit pois sieltä bunkkerista?’ Vastasin myöntävästi, johon kaveri ’Hyvä, halusin vain varmistaa.’
Tässä tapauksessa tuo kaveri oli epävarma siitä, mitä olin tehnyt, joten hän puuttui siihen, mielestäni kohtuullisen tyylikkäästi. Ei syyttelyä, vain yksinkertainen kysymys. Minua asia ei lainkaan häirinnyt. Enemmän olilsi häirinnyt, jos kaveri olisi ollut hiljaa ja myöhemmin terassilla miettinyt ääneen että ’mitähän se KL sieltä bunkkerista oikein kaivoi? Minusta se näytti kävyltä.’
22.3.2009 12:49:00 #291367 Ilmoita asiaton viesti
Rauski kirjoitti: (22.3.2009 10:38:59)
– Yhdessä kilpailussa, kaivon kansi esteessä, kun vesi oli todella alhaalla, josta periaatteessa olisi pystynyt lyömään, mutta kaivon kansi esti ettei lyönnin.
Mihin ratkaisuun tuossa päädyit?
22.3.2009 13:11:00 #291368 Ilmoita asiaton viesti
KL kirjoitti: (22.3.2009 10:49:24)
Rauski kirjoitti: (22.3.2009 10:38:59)
– Yhdessä kilpailussa, kaivon kansi esteessä, kun vesi oli todella alhaalla, josta periaatteessa olisi pystynyt lyömään, mutta kaivon kansi esti ettei lyönnin.
Mihin ratkaisuun tuossa päädyit?
Niin se ei ollut minun pallo vaan yhden kilpakumppanin. Kaveri päätyi kuitenkin ratkaisuun jossa dropataan normaalisti pois vesiesteestä sen verran pehmeää se alusta oli. Ei ainakaan tullut virhettä tehtyä. Jälkeenpäin yksi tulkinta oli, että olisi voinut käyttää kiinteän haitan sääntöä vaikka esteessä oltiinkin. Mikä olisi sinun mielestä oikea mennettelytapa? Tuosta koitettiin jälkeenpäin etsiä tulkintaa, mutta kun sellaista ei useasta yrityksestä huolimatta löytynyt yksiselitteisesti, niin alkuperäinen toimintatapa on ainakin oikea. Jos löydät tulkinnan tuohon niin kerro ihmeessä, tuollainen ammattilainen kun sääntöasioissa olet.
Esillä 25 viestiä, 1 - 25 (kaikkiaan 57)
1 2 3 →
Sinun täytyy olla kirjautunut vastataksesi tähän aiheeseen.
Etusivu › Foorumit › Säännöt › Onko tämä nyt niin vakavaa?!?
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.